
Para Deus todos están vivos

1. VER: Perdemos os que queremos

- Tanto os maiores como os pequenos sufrimos ás veces a morte de alguén que queremos, desde unha mascota a un avoíño que se nos vai. Contamos as nosas experiencias e as preguntas que nos facemos cando deixamos de velos. 
Como nos sentimos? 
Que facemos? 
Que pasa coas persoas que falecen?  

2. XULGAR: A Deus non se lle morren os fillos

- Na 1ª lectura cóntase un caso real de 7 irmáns (o 7 é a perfección para os xudeus) que son martirizados, morren pola súa fe, pero eles están seguros de que “o Rei do universo nos resucitará para unha vida eterna”.
- No evanxeo, os saduceos, que non cren na resurrección, queren poñer a proba a Xesús cunha pregunta: “Se morre unha señora que tivo sete maridos… de quen será a esposa cando resucite”? El contéstalles: “os mortos resucitan”, “somos fillos de Deus” e “Deus é un Deus de vivos”. https://youtu.be/YjZkFSlgeCk

QUE NOS QUERE DICIR XESÚS?
1. COA MORTE NON SE ACABA TODO:
* Moitos cren que coa morte deixamos de existir e punto, ou que nos reencarnamos nunha persoa ou animal. Pero Xesús, que deu a súa vida para salvarnos, dinos: “Eu son a resurrección e a vida” (Xn. 11,25). El gañou para nós unha nova vida. A morte con El é quedar durmidos para espertar xunto ao Señor, ao seu lado seremos felices, será unha gran festa para sempre. Por iso podemos dicir que a Deus non se lle morren os fillos, crécenlles as ás para resucitar á nova vida. 
* Pero non pensemos que o ceo é unha prolongación desta vida de aquí xa que o noso corpo, coas súas enfermidades, queda aquí, pero a nosa alma vaise xunto a Deus. A nosa tarefa aquí na terra ha de ser facer crecer a alma. Como? Amando a Deus e aos demais. 
2. XESÚS DEIXOUNOS UNHA VACINA CONTRA A MORTE: 
* Xesús ensinounos que temos que facer para ter unha alma forte, grande, e deixounos unha vacina. Cal será?: a vacina do amor. Para entrar na outra vida debemos ir sen pecado, hai que entrar limpos, debemos vivir a vacina do amor: amar a Deus, amar e servir a todos, empezando polas cousas sinxelas de cada día. Para ter forza para amar non esquezamos comungar o pan da inmortalidade cada domingo.
 https://youtu.be/prLH_EFXygw  (“Vivos para a vida”).

3. No DÍA DA IGREXA DIOCESANA SENTÍMONOS FAMILIA: 
* Somos unha morea de xente, nenos, mocidade e adultos que pertencemos á igrexa diocesana co bispo á fronte. Todos cremos en Xesús, na familia que formamos os cristiáns, na vida eterna. Hoxe rezamos polo bispo, tratamos de coñecer que se fai na catequese, na liturxia e en Cáritas e colaboramos.
Grazas polas túas calidades: https://www.youtube.com/watch?v=iEw4QxRYPNo

3. ACTUAR: Para Deus todos están vivos.
- Damos grazas a Deus pola vida nova e tratamos de descubrir como facer que a nosa alma e o noso amor sexa cada vez máis grande. Canción: Non vou a dicirche adeus, Alfareros.

En que poderías mellorar? 
Que imos facer?
LECTURAS

2º MACABEOS 7,1-2.9-14: O rei do universo resucitaranos para una vida eterna.

Naqueles días, sucedeu que arrestaron a sete irmáns coa súa nai. O rei fíxoos azoutar con látegos e nervios para forzalos a comer carne de porco, prohibida pola lei. Un deles falou en nome dos demais: «Que pretendes sacar de nós? Estamos dispostos a morrer antes que quebrantar a lei dos nosos pais». O segundo, estando a piques de morrer, dixo: «Ti, malvado, arríncasnos a vida presente; pero, cando morrésemos pola súa lei, o Rei do universo resucitaranos para unha vida eterna». Despois burláronse do terceiro. Cando lle pediron que sacase a lingua, fíxoo enseguida e presentou as mans con gran valor. E falou dignamente: «Do Ceo recibinas e polas súas leis as desprezo; espero recobralas do mesmo Deus». O rei e o seu corte asombráronse do valor con que o mozo desprezaba os tormentos. Cando morreu este, torturaron de modo semellante ao cuarto. E, cando estaba a piques de morrer, dixo: «Vale a pena morrer a mans dos homes, cando se ten a esperanza de que Deus mesmo resucitaranos. Ti, en cambio, non resucitarás para a vida». 
Palabra do Señor. 


Sal 16: R/.
[bookmark: _GoBack]   Ao espertar saciareime do teu rostro, Señor.


2ª Tesalonicenses 2, 16-3, 5: Que o Señor vos dea forza para toda clase de palabras e obras boas


LUCAS 20, 27-38: O Fillo do home veu buscar e salvar o que estaba perdido.


	
Narrador: Naquel tempo, achegáronse algúns saduceos, os que din que non hai resurrección, e preguntaron a Xesús:

Saduceos: «Mestre, Moisés deixounos escrito: “Se a un se lle morre o seu irmán, deixando muller pero sen fillos, que tome a muller como esposa e dea descendencia ao seu irmán. Pois ben, había sete irmáns; o primeiro casou e morreu sen fillos. O segundo e o terceiro casaron con ela, e así os sete, e morreron todos sen deixar fillos. Por último, tamén morreu a muller. Cando chegue a resurrección, de cal deles será a muller? Porque os sete tivérona como muller». 

Narrador: Xesús díxolles: 

Xesús: «Neste mundo os homes casan e as mulleres toman esposo, pero os que sexan xulgados dignos de tomar parte no mundo futuro e na resurrección de entre os mortos non casarán nin elas serán dadas en matrimonio. 
   Pois xa non poden morrer, xa que son como anxos; e son fillos de Deus, porque son fillos da resurrección. 
   E que os mortos resucitan, indicouno o mesmo Moisés no episodio da silva, cando chama ao Señor: 
   “Deus de Abrahán, Deus de Isaac, Deus de Xacob”. 
   Non é Deus de mortos, senón de vivos: porque para el todos están vivos». 

 Palabra do Señor.
(Narrador-Saduceos-Xesús).




